Blaze7451/Wiki-th-20250601 huggingface dataset:
อัลกาฟี

อัลกาฟี (الكافي) เป็นหนังสือรวบรวมฮะดีษของศาสนาอิสลามมัซฮับชีอะหฺรวบรวมโดย อัลกุลัยนีย์ เป็นหนึ่งในสี่หนังสือฮะดีษที่สำคัญ
อัลกาฟีมีฮะดีษครอบคลุมทุกหมวด ทุกวิทยาการอิสลาม ที่รายงานจากบรรดาอิมาม (อ) แบ่งออกเป็นสามส่วนหลัก ๆ คือ อุศูล อัลกาฟี, ฟุรูอฺ อัลกาฟี และเราฏอตุ อัลกาฟี ทั้งสามส่วนมีฮะดีษรวม 16,000 ฮะดีษ ในหมวดหมู่อะกีดะหฺและชะรีอะหฺ

**ผู้รวบรวมอัลกาฟี**
ผู้รวบรวมอัลกาฟี มีนามและกิตินามว่า อัลฮาฟิซ อัลกะบีร อัลมุฮัดดิษ อัลญะลีล อัชเชค อะบูญะอฺฟัร  มุฮัมมัด บิน ยะอฺกูบ บิน อิสฮาก อัลกุลัยนีย์ อัลรอซีย์ อัลบัฆดาดีย์ เกิดฮ.ศ.260 มรณะ ฮ.ศ. 329 เป็นนักวิชาการด้านฟิกหฺ และเป็นมุฮัดดิษ(นักบันทึกและรายงานวจนะบรรดาอิมาม)

อัลกุลัยนีมีชีวิตอยู่ในสมัยที่บรรดาตัวแทน(สะฟีร)ของอิมามมะหฺดี (อ) ยังมีชีวิตอยู่ ท่านได้พบปะกับบรรดาสะฟีรที่อาศัยอยู่ในนครบัฆดาด อัลกุลัยนีย์เองก็เคยอาศัยอยู่ที่นั่นเช่นกัน อัลกุลัยนีย์สิ้นชีพในปีเดียวกันกับอะลีย์ บินมุฮัมมัด อัสสะมะรีย์ ตัวแทนคนสุดท้ายของอิมามมะหฺดี (อ)

**หนังสืออัลกาฟี**
อัลกาฟีรวบรวมฮะดีษมาจาก บทบันทึกวจนะของบรรดาอิมาม หรือที่เรียกว่า ริซาละหฺ ฮะดีษ ที่รู้จักกันในนาม อัลอุศูล อัลอัรบะอะมิอะหฺ (الأصول الأربعمائة) เป็นบทบันทึกจากบรรดาสาวกและสานุศิษย์ของบรรดาอิมาม (อ) ที่บันทึกไว้ในสมัยของอิมามแต่ละท่าน ที่ตกทอดกันมา ริซาละหฺ เล็ก ๆ เหล่านี้มีค่ายิ่งและเรียกชื่อ ริซาละหฺ ฮะดีษ เหล่านั้นว่า อัศลุ เช่น อัศลุ ของอาดัม บินฮุเซน อันนุคอส อัลกูฟีย์ เป็นต้น
อัลกุลัยนีย์ได้ทุ่มเทความพยายามในการนำ ริซาละหฺ ฮะดีษ หรืออัศลุ ของบรรดาสาวกและสานุศิษย์ของบรรดาอิมามมารวบรวมไว้  ท่านได้เดินทางไปยังบ้านเมืองต่าง ๆ มากมายเพื่อสืบเสาะแสวงหาริซาละหฺเหล่านั้นเพื่อนำมารวมกัน จนเกิดเป็นหนังสืออัลกาฟีขึ้นมา
ฮะดีษต่าง ๆ ในอัลกาฟีมีสะนัด(สายรายงาน)อ้างอิงไปถึงบรรดาอิมาม (อ) และอัลกุลัยนีย์ก็พยายามบอกรายละเอียดของผู้รายงานของแต่ละฮะดีษ ซึ่งเป็นข้อมูลที่สำคัญสำหรับชนรุ่นหลังในการตัดสินความถูกต้องและความน่าเชื่อถือของสายรายงาน อัลกุลัยนีย์ใช้เวลา 20 ปีในการรวบรวมเรียบเรียงอัลกาฟี ซึ่งมี 34 กิตาบ(บท)และ 326 บาบ(หมวด) รวมฮะดีษทั้งสิ้น 16,121 ฮะดีษ
เชคญะอฺฟัร ซุบฮานีย์ ได้ตรวจสอบระดับฮะดีษในอัลกาฟีและแยกแยะไว้ดังนี้ :
มีฮะดีษศอฮีฮฺ (الصحيح ถูกต้อง) 5,072 ฮะดีษ
มีฮะดีษฮะซัน  (الحسن ดี) 144 ฮะดีษ
มีฮะดีษมุวัษษัก (الموثق เชื่อได้) 1,118 ฮะดีษ
มีฮะดีษกอวีย์  (القوي แข็ง) 302 ฮะดีษ
มีฮะดีษฎออีฟ (الضعيف อ่อนแอ) 9,485 ฮะดีษ
หมวดหมู่:ศาสนาอิสลาม
วิทยาลัยการอาชีพเทิง

__NOTOC__
วิทยาลัยเทคนิคเทิง ตั้งอยู่เลขที่ 191 หมู่ 15 ถนนพิศาล ตำบลเวียง อำเภอเทิง จังหวัดเชียงราย (สถาบันการอาชีวศึกษาภาคเหนือ 3) สังกัดสำนักงานคณะกรรมการการอาชีวศึกษา กระทรวงศึกษาธิการ ประกาศจัดตั้งเมื่อวันที่ 13 กรกฎาคม พ.ศ. 2536 ตามแผนพัฒนาเศรษฐกิจและสังคมแห่งชาติฉบับที่ 7 บนที่ดินสาธารณประโยชน์ของสภาตำบลเวียงและที่ดินราชพัสดุโรงเรียนเทิง สังกัดสำนักงานคณะกรรมการการประถมศึกษาแห่งชาติ  มีพื้นที่รวม ประมาณ 50 ไร่  สถานศึกษาแห่งนี้จัดตั้งขึ้นเพื่อเป็นสถานศึกษาอาชีวศึกษาเพื่อผลิตบุคลากรที่มีคุณภาพสู่สังคม  โดยได้รับความช่วยเหลือและสนับสนุนจาก สมาชิกสภาผู้แทนราษฎร ในขณะนั้น  ข้าราชการครู  ข้าราชการบำนาญ  ผู้ประกอบการ  หัวหน้าส่วนราชการและประชาชนในพื้นที่ในการประสานงานในการจัดตั้งและสนับสนุนการจัดการเรียนการสอน โดยเปิดสอนในระดับประกาศนียบัตรวิชาชีพ  ระดับประกาศนียบัตรวิชาชีพชั้นสูง  และหลักสูตรระยะสั้นอื่น ๆ  

**สาขาวิชาที่เปิดสอน**

**ระดับประกาศนียบัตรวิชาชีพ**
สาขาบริหารธุรกิจ- การบัญชี- คอมพิวเตอร์ธุรกิจ
สาขาช่างอุตสาหกรรม- สาขาช่างยนต์- สาขาช่างก่อสร้าง- สาขาช่างไฟฟ้ากำลัง- สาขาช่างอิเล็กทรอนิกส์- สาขาช่างกลโรงงาน- สาขาช่างเชื่อมโลหะ

**ระดับประกาศนียบัตรวิชาชีพชั้นสูง**
สาขาบริหารธุรกิจ- การบัญชี- เทคโนโลยีสารสนเทศและการสื่อสาร
สาขาช่างอุตสาหกรรม- สาขาช่างยนต์- สาขาช่างไฟฟ้ากำลัง- สาขาช่างอิเล็กทรอนิกส์

**ระเบียงภาพ**

**แหล่งข้อมูลอื่น**
  วิทยาลัยเทคนิคเทิง date=2007-09-28 
เทิง
หมวดหมู่:สถานศึกษาในอำเภอเทิง
ภูมิพล (แก้ความกำกวม)

ภูมิพล เป็นสร้อยพระนามของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร หรือในหลวงรัชกาลที่ 9 ซึ่งหน่วยงานต่าง ๆ ได้นำมาใช้ตั้งชื่อสถานที่ สิ่งก่อสร้าง และพรรณไม้ชนิดต่าง ๆ เพื่อเฉลิมพระเกียรติพระองค์ดังนี้- โรงพยาบาลภูมิพลอดุลยเดช- มหาวิทยาลัยนวมินทราธิราช ชื่อเดิม มหาวิทยาลัยภูมิพล- เขื่อนภูมิพล หรือเขื่อนยันฮี- สะพานภูมิพล หรือสะพานวงแหวนอุตสาหกรรม- ทุนภูมิพล- ทิวลิปคิงภูมิพล

**อ้างอิง ==
บ้านทับหลี

ชื่อป้ายแสดงเขตชุมชนหมู่บ้านทับหลี
บ้านทับหลี แต่เดิมเป็นที่รกร้างว่างเปล่าเป็นเส้นทางผ่านระหว่างบ้านปลายคลองวันกับบ้านสองพี่น้อง ลักษณะเป็นที่ลาดเชิงเขา โดยคำว่า" ทับหลี"   น่าจะมีที่มาจากการที่รัชกาลที่ 6 เสด็จโดยขบวนช้างจาก จ.ชุมพร มาประทับร้อนที่พลับพลาบกอินทนิน และประทับแรมที่พลับพลาทับหลีสุริยวงศ์  
ซึ่งคำว่า "ทับ" น่าจะมาจากคำว่า "ที่ประทับ" ตรงกับภาษาถิ่นใต้ที่ค้นหาของป่าทำเป็นที่พักชั่วคราวในป่า เพื่อรวบรวมของป่าที่หาได้หุงหาอาหารและพักแรมคืนเรียกว่า "สร้างทับ" ส่วนคำว่า "หลี" น่าจะมาจากชื่อของ  คุณหลี สุริยวงศ์ ที่เป็นผู้สร้างพลับพลาที่ประทับแรมในครั้งนั้น   โดยสะสมทรัพย์ให้พระยารัษฎานุประดิษฐ์มหิศรภักดี สมุหเทศาบาล ผู้สำเร็จราชการ จังหวัดภูเก็ต สร้าง เพื่อรับเสด็จ รัชกาลที่ 6
ซึ่งในหมู่บ้านมีการทำ ซาลาเปาทับหลี  เป็นสินค้าโอทอปของหมู่บ้าน  มีอาณาเขตติดต่อกับชายแดนพม่า โดยมี แม่น้ำกระบุรี เป็นเส้นแบ่งดินแดน และมีส่วนมี่แคบที่สุดของแหลมมลายู ซึ่งเรียกกันว่า คอคอดกระ หรือ กิ่วกระ 
โดยในทุก ๆ ปี จะมีงานเสด็จพระแข่งเรือ และมีการ ร้องเพลงเรือ ซึ่งถือเป็นงานประจำปีของชาวบ้านในชุมชนทับหลี

**อ้างอิง**
 รายงาน เรื่องชื่อบ้านนาเมือง โดย นิศากร คงรัตน์ โรงเรียนปากจั่นวิทยา อ.กระบุรี จ.ระนอง 
ทับหลี
ทับหลี
หมวดหมู่:อำเภอกระบุรี
ซาลาเปาทับหลี

ซาลาเปาทับหลี
ซาลาเปาทับหลี เป็นชื่อแฟรนไชส์ซาลาเปา เป็นส่วนหนึ่งของโครงการสินค้าจากโครงการหนึ่งตำบลหนึ่งผลิตภัณฑ์ ของ บ้านทับหลี ตำบลมะมุ อำเภอกระบุรี จังหวัดระนอง 

**ประวัติ**
ในปี 2495 ได้เกิดไฟไหม้ครั้งใหญ่ในตลาดท่าข้าม ร้านค้าของนายยกกว้างถูกไฟไหม้หมดเนื้อหมดตัว จึงเดินทางกลับบ้านมาอาศัยอยู่กับครอบครัวดั้งเดิมและเริ่มทำซาลาเปาขายช่วยเหลือครอบครัว ได้ถ่ายทอดวิธีทำซาลาเปา ให้นายไฮ้กว้าง และ นาย ฮ่อกว้าง ฮั่นบุญศรี น้องชาย ได้ดำเนินกิจการสืบทอดกันมาจนถึงปัจจุบัน โดยคุณนิตยา งั่นบุญศรี ลูกสาวของนายอุ่ยกว้าง งั่นบุญศรี เป็นผู้ดำเนินกิจการต่อ นับว่าเป็นภูมิปัญญาของบ้านทับหลี ที่ได้สืบทอดจากรุ่นสู่รุ่น เป็นระยะเวลากว่า 50 ปี และได้ถ่ายทอดไปยังคนในหมู่บ้าน ทำให้ปัจจุบันสองข้างทางถนนในหมู่บ้านจะมีร้านจำหน่ายซาลาเปาทับหลี สองข้างถนน กว่า 1 กม. จำนวน 48 ร้าน ซึ่งแต่ละร้านมีคุณภาพ รสชาติใกล้เคียงกัน

**อ้างอิง**
หมวดหมู่:ธุรกิจอาหาร
หมวดหมู่:เศรษฐกิจของจังหวัดระนอง
หมวดหมู่:ตราสินค้าไทย
หมวดหมู่:อำเภอกระบุรี
อักษรม้ง

อักษรม้ง หรือ พ่าเฮ่าม้อง (RPA: Phaj hauj Hmoob IPA|pʰâ hâu m̥ɔ̃́|, พ่าเฮ่า: 𖬖𖬰𖬝𖬵 𖬄𖬶𖬟 𖬌𖬣𖬵 IPA|pʰâ hâu m̥ɔ̃́|) ประดิษฐ์เมื่อ พ.ศ. 2502 โดย ชอง ลือ ยัง นักวรรณคดีม้งที่อยู่ทางภาคเหนือของลาวใกล้กับเวียดนาม ชางเชื่อว่าอักษรถูกส่งผ่านมายังเขาจากพระเจ้า เขาพยายามฟื้นฟูวัฒนธรรมม้ง แต่ถูกฝ่ายรัฐบาลลอบฆ่าเพราะหวั่นเกรงอิทธิพลของเขาที่เพิ่มขึ้นเรื่อยๆ เขาออกแบบอักษรสำหรับภาษาขมุด้วยแต่สาบสูญไป อักษรนี้เขียนสระก่อนพยัญชนะแต่ออกเสียงพยัญชนะก่อน มีเสียงวรรณยุกต์ 8 เสียง ชาวม้งที่ใช้อักษรนี้มีน้อย โดยมากเป็นกลุ่มชาตินิยมเพราะอักษรนี้ประดิษฐ์โดยชาวม้งเอง
อักษรอื่นที่ใช้เขียนภาษาม้งได้แก่อักษรพอลลาร์ด แม้วในจีน ในประเทศไทยใช้อักษรไทย ในช่วง พ.ศ. 2523 – 2533 มีการประดิษฐ์อักษรอื่นๆอีก เช่น เตาว์ ปาย ตวบ ที่มีลักษณะผสมระหว่างอักษรไทยกับอักษรจีน และอักษรไอโอโล ปัจจุบันชาวม้งส่วนใหญ่เขียนภาษาของตนด้วยอักษรละตินดัดแปลงที่ประดิษฐ์โดย มิชชันนารี วิลเลียม สมอลเลย์ เมื่อ พ.ศ. 2493 ซึ่งการเขียนแบบนี้กำหนดเสียงวรรณยุกต์ด้วยพยัญชนะท้าย

**อักขรวิธี**
วิธีเขียนภาษาม้งด้วยอักษรม้ง เขียนจากซ้ายไปขวา แต่อักขรวิธีต่างจากภาษาอื่น ๆ คือ เขียนสระขึ้นก่อน เขียนวรรณยุกต์ แล้วจึงเขียนพยัญชนะต้นตามหลัง ถ้าไม่ใส่พยัญชนะต้น จะถือว่าสะกดด้วย k (ก) และตามปกติจะเว้นวรรคทุกคำหรือพยางค์ นอกจากนี้ อักษรม้งมีตัวเลขและเครื่องหมายวรรคตอนเป็นของตัวเอง
สระหนึ่งเสียงมีได้สองรูป ซึ่งมีพื้นเสียงวรรณยุกต์ต่างกัน การเติมเครื่องหมายเสริมบนสระจะทำให้วรรณยุกต์เปลี่ยนไป ในขณะที่พยัญชนะหลายเสียงใช้รูปเดียวกัน การเติมเครื่องหมายเสริมบนพยัญชนะจะทำให้ออกเสียงต่างกัน แต่หากพิจารณาพยัญชนะและสระทั้งหมดที่เติมเครื่องหมายเสริม จะพบว่าไม่ได้เรียงลำดับตามฐานกรณ์แต่อย่างใด ผู้ที่ศึกษาหรือใช้ต้องอาศัยความจำเป็นหลัก

**ยูนิโคด**
อักษรม้งถูกเพิ่มเข้าไปในยูนิโคดเมื่อเดือนมิถุนายน ค.ศ. 2014 ในรุ่นที่ 7.0.
บล็อกยูนิโคดของพ่าเฮ่าม้องอยู่ที่ U+16B00-U+16B8F:

**ฟอนต์**
ปัจจุบัน ยูนิโคดพ่าเฮ่าม้งสนับสนุนเฉพาะใน:-  Noto Sans Pahawh Hmong (direct download link), a font made by Google-  Pahawh Unicode (direct download link), Google Drive

**อ้างอิง**
Ratliff, Martha. 1996. "The Pahawh Hmong Script," in The World's Writing Systems, edited by Peter T. Daniels and Bright, William. University of Oxford Press: New York, NY, pp. 619–624.
*Rogers, Henry. 2005. Writing Systems: A Linguistic Approach. Blackwell Publishing. pp. 260–262.
*Smalley, William Allen, Chia Koua Vang (Txiaj Kuam Vaj 𖬔𖬲𖬯𖬵 𖬐𖬰 𖬖𖬲𖬜 35px), and Gnia Yee Yang (Nyiaj Yig Yaj 𖬔𖬲𖬮𖬵 𖬃𖬶𖬤 𖬖𖬲𖬤35px). 1990. Mother of Writing: The Origin and Development of a Hmong Messianic Script. University of Chicago Press: Chicago.

**แหล่งข้อมูลอื่น**
 Omniglot Pahawh Hmong Alphabet
*http://pahawh.org/fix-attempted=yes  The Pahawh Hmong Platform
*https://wiki.liamscode.net/unicode/block.php?n=Pahawh%20Hmong date=2021-11-11  Pahawh Hmong Unicode Block
*https://symbl.cc/en/unicode/blocks/pahawh-hmong/ Pahawh Hmong
*http://pahawh.org/kbm/ date=2021-11-11  Pahawh Hmong Semi-Keyboard
*https://drive.google.com/file/d/1rP6wfm7tHsoAkzFPUomTydFr9RXy5uzm/view Pahawh/Romanized PDF
ม้ง
กรวยบ้าน

กรวยบ้าน (หรือเรียกเพียง กรวย) มีชื่อวิทยาศาสตร์ว่า Horsfieldia irya (Gaertn.) Warb. เป็นไม้ต้นชนิดหนึ่ง ใบ เรียงเวียนสลับ เป็นมัน ใบเดี่ยว คล้ายใบจำปีแต่เรียวและนิ่มกว่า ดอกช่อ ออกเป็นช่อแยกแขนงตามง่ามใบ ออกชิดกันแน่นเป็นกลุ่ม ๆตามแขนงช่อดอก แยกเพศ อยู่ร่วมต้น มีขน ช่อดอกเพศผู้แตกแขนงแผ่กว้างกว่าดอกเพศเมีย วงกลีบรวมส่วนบนแยกเป็น 2 กลีบ ดอกเพศผู้มีเกสรเพศผู้ 6 - 10 อัน ดอกเพศเมียใหญ่กว่าเพศผู้ ดอกมีจำนวนมากและขนาดเล็ก สีเหลือง กลิ่นหอม ผล รูปทรงกลม มีเนื้อเป็นพวงคล้ายมะไฟ พวงละ 2 - 5 ผล ผนังผลหนา สุกสีส้ม เมล็ดแข็ง ใหญ่ สีน้ำตาลเข้ม เนื้อหุ้มเมล็ด สีแดงอมส้ม ขยายพันธุ์โดยเพาะเมล็ด
ประโยชน์ของกรวยบ้านมีมากมาย เนื้อไม้ใช้ก่อสร้างภายใน ผล เป็นอาหารสัตว์ป่า น้ำจากยางเปลือกต้มกลั้วคอ แก้เจ็บคอ ถิ่นกำเนิด พบที่ศรีลังกา หมู่เกาะอันดามัน พม่า ภูมิภาคอินโดจีน และภูมิภาคมาเลเซีย มักขึ้นตามฝั่งน้ำลำคลอง

**ดูเพิ่ม**
 กรวยป่า (Casearia grewiifolia)

**อ้างอิง**
  ข้อมูลต้นกรวย"พรรณไม้งามวังตะไคร้" date=2007-10-15 - บัวกันต์ วิลามาศ สารานุกรมพืช. สำนักพิมพ์ปิรามิด. กรุงเทพมหานคร
หมวดหมู่:ไม้ดอกไม้ประดับ
หมวดหมู่:วงศ์จันทน์เทศ
หมวดหมู่:สมุนไพร
อักษรทิฟินาค

อักษรทิฟินาค (ⵜⵉⴼⵉⵏⴰⵖ, Tifinaɣ Tifinagh) พัฒนามาจากอักษรเบอร์เบอร์โบราณ คำว่า “ทิฟินาค” หมายถึงอักษรฟินิเชีย หรืออาจมาจากภาษากรีก “pínaks” หมายถึง การเขียนป้าย อักษรนี้ใช้ในการเขียนบันทึกส่วนตัว จดหมายและการประดับตกแต่ง ส่วนเอกสารในระดับสาธารณะใช้อักษรอาหรับ นักเรียนระดับประถมศึกษาในโมร็อกโกต้องเรียนภาษาทามาไซต์ด้วยอักษรชนิดนี้ตั้งแต่ เดือนกันยายน พ.ศ. 2546

**ใช้เขียน**
 ภาษาตระกูลเบอร์เบอร์ เช่นภาษาทามาไซต์ ภาษาทามาเช็ก ภาษาอมาไซต์ ซึ่งมีผู้พูดในโมร็อกโก ไนเจอร์ มาลี บูร์กินาฟาโซ แอลจีเรีย และลิเบีย

**ยูนิโคด**

**อ้างอิง**
   อักษรทิฟินาค
ทิฟินาค
ชุดตัวอักษรอิสมาน

ไฟล์:Typewriter of British Somaliland.jpg|thumb|เครื่องพิมพ์ดีดที่มีอักษรอิสมานจากไม่ตัด|บริติชโซมาลีแลนด์
ชุดตัวอักษรอิสมาน (Farta Cismaanya, 𐒍𐒖𐒇𐒂𐒖 𐒋𐒘𐒈𐒑𐒛𐒒𐒕𐒖) มีอีกชื่อว่า ฟาร์ซอมาลี (𐒍𐒖𐒇 𐒘𐒝𐒈𐒑𐒛𐒘, "ระบบการเขียนโซมาลี") และในภาษาอาหรับว่า อัลกิตาบะฮ์ อัลอุษมานียะฮ์ (الكتابة العثمانية; "ระบบการเขียนอุษมาน") เป็นอักษรที่ประดิษฐ์ขึ้นในช่วง ค.ศ. 1920 ถึง 1922 โดยอิสมาน ยูซุฟ เคนาดีด (Cismaan Yuusuf Keenadiid) โอรสในสุลต่านยูซุฟ อาลี เคนาดีด และพระอนุชาในสุลต่านอาลี ยูซุฟ เคนาดีด แห่งรัฐสุลต่านฮอบยอ เพื่อใช้เขียนภาษาโซมาลี

**ประวัติ**
ไฟล์:Osman Yuusuf Keenadiid.gif|thumb|อิสมาน ยูซุฟ เคนาดีด
ในขณะที่อักษรอิสมานได้รับการยอมรับอย่างกว้างขวางพอสมควรในประเทศโซมาเลีย และมีการผลิตวรรณกรรมจำนวนมากอย่างรวดเร็ว แต่เป็นเรื่องยากที่อักษรนี้จะแพร่หลายในหมู่ประชากร เนืองจากการแข่งขันที่รุนแรงกับอักษรอาหรับที่ดำรงมาอย่างยาวนาน กับชุดตัวอักษรละตินโซมาลีที่เกิดขึ้นใหม่ ได้รับการพัฒนาโดยนักวิชาการภาษาโซมาลีชั้นนำ เช่น Musa Haji Ismail Galal, B. W. Andrzejewski และ Shire Jama Ahmed 
เมื่อความรู้สึกชาตินิยมเพิ่มมากขึ้น และเนื่องจากภาษาโซมาเลียสูญเสียอักษรโบราณไปนานแล้ว การนำระบบการเขียนที่เป็นที่ยอมรับในระดับสากลมาปรับใช้สำหรับภาษาโซมาลีกลายเป็นประเด็นสำคัญของการสนทนา หลังเป็นเอกราช การพูดคุยในเรื่องนี้ไม่ค่อยมีความก้าวหน้า เนื่องมีความเห็นต่างกันว่าควรใช้อักษรอาหรับหรืออักษรละตินในการเขียนภาษานี้
เนื่องด้วยความเรียบง่ายของอักษรละติน การรองรับเสียงในภาษานี้ทั้งหมด และการมีอยู่ของเครื่องจักรและเครื่องพิมพ์ดีดที่ออกแบบมาเพื่อการใช้งานอย่างกว้างขวาง ทำให้ในเดือนตุลาคม ค.ศ. 1972 ประธานาธิบดีมาฮัมเหม็ด ซิยาด บาร์รี ต้องการให้ใช้อักษรละตินในการเขียนภาษาโซมาลีแทนอักษรอาหรับหรืออิสมาน
ไฟล์:Ciismaniya.jpg|thumb|ระบบการเขียนอักษรอิสมานสำหรับภาษาโซมาลี

**รายละเอียด**
อักษรอิสมานเขียนและอ่านจากซ้ายไปขวา ชื่อตัวอักษรอิงมาจากชื่ออักษรในอักษรอาหรับ และสระยาว uu และ ii แทนที่ด้วยอักษร waaw และ yaa ตามลำดับ

**อักษร**

**ตัวเลข**

**อ้างอิง**

**ข้อมูล**
 df=dmy-all

**แหล่งข้อมูลอื่น**
  Osmanya, Borama, Wadaad's writing and the Somali language-  Afkeenna iyo fartiisa – หนังสือที่ใช้อักษรอิสมาน-  Somali Native Alphabet-  The report of the Somali Language Committee-  Unicode assignments for Osmanya characters-  Osmanya Unicode Fonts-  Osmanya online keyboard - Lexilogos-  Somali Osmaniya Transliterator
อิสมาน
อักษรเปอร์มิกโบราณ

อักษรเปอร์มิกโบราณ (Old Permic alphabet) ประดิษฐ์ขึ้นเมื่อราว พ.ศ. 1900 โดยมิชชันนารีชาวรัสเซีย นักบุญสตีเฟนแห่งเปริ์ม (1916 – 1938) ได้รูปแบบจากอักษรกรีกและอักษรซีริลลิก แต่อักษรส่วนมากได้รูปแบบมาจากสัญลักษณ์ในศาสนาโกมี อักษรนี้ใช้นานราว 300 ปี จนถึงราว พ.ศ. 2200 

**ใช้เขียน**
 ภาษาโกมี ซึ่งเป็นภาษาตระกูลอูราลลิก มีผู้พูดราว 360,000 คน ในสาธารณรัฐโกมี อยู่ทางตะวันออกเฉียงเหนือของรัสเซีย ปัจจุบันภาษาโกมีเขียนด้วยอักษรซีริลลิก

**อ้างอิง**
   อักษรเปอร์มิกโบราณ  
ปเอร์มิกโบราณ
คัมภีร์สาวหยก

คัมภีร์สาวหยก หรือ วิชาดรุณีหยก หรือ วิชาสตรีหยก หรือ คัมภีร์สุรางคนางค์ใจพิสุทธิ์ (玉女素心劍法 ; Swordplay of Jade Maiden) เป็นสุดยอดวิชาของสำนักสุสานโบราณในนิยายกำลังภายในชุดมังกรหยกของกิมย้ง
ลิ้มเฉียวเอ็งเป็นผู้คิดค้นวิทยายุทธนี้เพื่อใช้สยบวิชาของสำนักช่วนจินก่า  แต่กระนั้นก็เป็นยอดวิชาที่หาได้ยาก  วิชานี้ต้องฝึกสองคนเพื่อป้องกันธาตุไฟแทรก  ลี้มกโช้วต้องการครอบครองวิชาชุดนี้มากจึงพยายามที่จะลอบเข้าสุสานโบราณหลายครั้งแต่ไม่สำเร็จ  และต่อมาเอี้ยก่วยและเซียวเหล่งนึ่งก็ฝึกวิชานี้จนสำเร้จ
หมวดหมู่:วิทยายุทธในนิยายกำลังภายใน
หมวดหมู่:มังกรหยก
เทศบาลเมืองตะกั่วป่า

เทศบาลเมืองตะกั่วป่า เป็นองค์กรปกครองส่วนท้องถิ่นระดับเทศบาลเมืองแห่งหนึ่งในอำเภอตะกั่วป่า จังหวัดพังงา ครอบคลุมพื้นที่ตำบลตะกั่วป่าทั้งตำบล

**ประวัติ**
เทศบาลเมืองตะกั่วป่าจัดตั้งตามพระราชกฤษฎีกาจัดตั้งเทศบาลเมืองตะกั่วป่าเมื่อวันที่ 11 มีนาคม พ.ศ. 2480 โดยให้ยกฐานะบางส่วนของตำบลตลาดเหนือ ตำบลตลาดใต้ และตำบลย่านยาว อำเภอตะกั่วป่า จังหวัดพังงา ให้มีฐานะเป็นเทศบาลเมือง
ในปี พ.ศ. 2535–2537 เทศบาลเมืองตะกั่วป่าได้ดำเนินงานด้านการพัฒนาชุมชนในเขตเทศบาล ตามนโยบายของกรมการปกครอง กระทรวงมหาดไทย ได้จัดแบ่งเขตชุมชนย่อยออกเป็นชุมชนเมืองจำนวน 6 ชุมชน คือ - ชุมชนเสนาราษฎร์- ชุมชนบ้านย่านยาว- ชุมชนศรีเมือง- ชุมชนบางมรา-ตอตั้ง- ชุมชนราษฎร์บำรุง- ชุมชนตลาดใหญ่
ต่อมาได้จัดตั้งเพิ่มอีก 1 ชุมชนเมืองในปี พ.ศ. 2547 คือ ชุมชนเสนานุชรังสรรค์

**สัญลักษณ์**
เทศบาลเมืองตะกั่วป่ามีดวงตราสัญลักษณ์เป็นรูป พระนารายณ์ เป็นเทพเจ้าสูงสุดในศาสนาพราหมณ์ สีผิวคล้ำ มีสี่กร ทรงถือสังข์ จักร คทา และดอกบัว
สันนิษฐานว่าชาวอินเดียเป็นผู้นำวัฒนธรรมและศิลปกรรมอินเดียมาเผยแพร่ทางตะวันออก เล่ากันว่า พม่าเคยลักพาเทวรูปพระนารายณ์ซึ่งแกะสลักด้วยหินซิสต์พิงอยู่ใต้ต้นตะแบกตรงปากเวียง แต่ไม่สำเร็จเพราะเกิดพายุและฝนตกหนัก เลยต้องนำมาคืนโดยทิ้งไว้ที่ริมฝั่ง และเมื่อมุงหลังคาก็เกืดมีพายุ ฝนตกน้ำท่วมจึงต้องวางเทวรูปไว้กลางแจ้ง ด้วยความศักดิ์สิทธิ์ดังกล่าว เทศบาลเมืองตะกั่วป่าจึงนำมาเป็นตราสัญลักษณ์ประจำเทศบาล

**อ้างอิง**

**แหล่งข้อมูลอื่น**
  เว็บไซต์เทศบาลเมืองตะกั่วป่า- http://www.kuapa.com
หมวดหมู่:เทศบาลเมือง
หมวดหมู่:เทศบาลในจังหวัดพังงา
หมวดหมู่:อำเภอตะกั่วป่า
นิวสวีเดน

นิวสวีเดน (Nya Sverige, Uusi Ruotsi, Nova Svecia) เป็นสถานที่ตั้งรกรากของชาวสวีเดน ใกล้แม่น้ำเดลาแวร์ใน ชายฝั่งแอตแลนติกกลางของ อเมริกาเหนือ  มีจุดศูนย์กลางอยู่ที่ฟอร์ตคริสเตียน ปัจจุบันนี้คือ วิลมิงตัน เดลาแวร์ และในปัจจุบันรวมส่วนของ รัฐนิวเจอร์ซีย์ และรัฐเพนซิลเวเนีย จัดตั้งเมื่อวันที่ 29 มีนาคม พ.ศ. 2181
หมวดหมู่:สหรัฐอเมริกา
หมวดหมู่:อดีตอาณานิคมของสวีเดน‎
หมวดหมู่:อดีตอาณานิคมในทวีปอเมริกาเหนือ
อ่าวเดลาแวร์

อ่าวเดลาแวร์
อ่าวเดลาแวร์ คืออ่าวที่ใหญ่ของมหาสมุทรแอตแลนติก อยู่ที่ปากแม่น้ำเดลาแวร์ของสหรัฐอเมริกา ติดกับรัฐนิวเจอร์ซีย์ ทางเหนือ และรัฐเดลาแวร์ทางใต้
ด
หมวดหมู่:ธรณีสัณฐานในรัฐเดลาแวร์
หมวดหมู่:อ่าวในมหาสมุทรแอตแลนติก
คิงส์ตัน

คิงส์ตัน หรือ คิงสตัน (Kingston) อาจหมายถึง
 เมือง- คิงส์ตัน เมืองหลวงของประเทศจาเมกา- คิงส์ตัน เมืองหลวงของเกาะนอร์ฟอล์ก
 บุคคล- ฌอน คิงสตัน - ศิลปินนักร้องนักแต่งเพลง- แมกซีน ฮอง คิงส์ตัน - นักเขียนอเมริกันจีน- โคฟี คิงส์ตัน - นักมวยปล้ำ
 อื่นๆ- คิงส์ตันเทคโนโลยี - บริษัทผู้ผลิตหน่วยความจำคอมพิวเตอร์- คิงส์ตันคอมมิวนิเคชัน- เอชเอ็มเอสคิงส์ตัน
แบล็คเบิร์น บัคคาเนียร์

right
แบล็คเบิร์น บัคคาเนียร์ (Blackburn Buccaneer) เดิมคือฮ็อคเกอร์ซิดเดลีย์ บัคคาเนียร์ เป็นเครื่องบินเจ๊ตโจมตีและตรวจการณ์ เครื่องต้นแบบเริ่มบินเป็นเครั้งแรกเมื่อวันที่ 30 เมษายน ค.ศ. 1958 เป็นเครื่องบินเจ๊ตโจมตีของอังกฤษที่ใช้ปฏิบัติการรบทางยุทธวิธีที่มีขีดความสามารถในการบินต่ำได้ดีเพื่อหลบหลีกเรดาร์ของศัตรู บัคคาเนียร์เริ่มประจำการในกองทัพอังกฤษในปี ค.ศ. 1963

**ข้อมูลจำเพาะ**
 ผู้สร้าง บริษัท ฮ็อคเกอร์ ชิดเดลี่ย์ เอวิเอชั่น (อังกฤษ)- ประเภท เจ๊ตโจมตีและตรวจการณ์ 2 ที่นั่ง ประจำเรือบรรทุกอากาศยาน- เครื่องยนต์ เทอร์โบแฟน รอลส์-รอยซ์ อาร์บี 168-1 เอ สเปย์ หมายเลข 101 ให้แรงขับสถิตเครื่องละ 5,035 กิโลกรัม จำนวน 2 เครื่อง- กางปีก 13.41 เมตร- ยาว 19.33 เมตร- สูง 4.95 เมตร- พื้นที่ปีก 47.82 ตารางเมตร- น้ำหนักวิ่งขึ้นปกติ 20,865-25,400 กิโลกรัม- น้ำหนักวิ่งขึ้นสูงสุด 28,123 กิโลกรัม- อัตราเร็วสูงสุด .85 มัค ที่ระยะสูง 61 เมตร- พิสัยบินโจมตี 3,700 กิโลเมตร- เพดานบิน 12,200 เมตร- บินทน 9 ชั่วโมง เมื่อเติมเชื้อเพลิงกลางอากาศ 2 ครั้ง- อาวุธ ลูกระเบิดขนาด 1,000 ปอนด์ 4 ลูก ในห้องเก็บอาวุธภายในลำตัว
** อาวุธปล่อยอากาศสู่พื้น เอชเอสดี/แมทรา มาร์เดล จำนวน 3 นัด 

**อ้างอิง**
  หน้า = 
หมวดหมู่:เครื่องบินโจมตี
เศรษฐี

เศรษฐี อาจหมายถึง บุคคลผู้มั่ง เงินทองสิ่งของ หรืออาจหมายถึง ชื่อหนึ่งของดาวฤกษ์ธนิษฐา มี 4 ดวง, ดาวไซ ดาวศรวิษฐา หรือ ดาวธนิษฐะ ก็เรียก

** ดูเพิ่ม**
 หัวใจเศรษฐี
พิณ (เครื่องดนตรีพื้นบ้านอีสาน)

พิณ (ซุง, อีเต็ง) ชนิดสามสาย
พิณ เป็นเครื่องดนตรีประเภทเครื่องดีดแบบหนึ่ง มีหลายชนิดแตกต่างตามท้องที่ ในภาคอีสานของประเทศไทย พิณอาจมีชื่อเรียกแตกต่างกันไปตามท้องถิ่น เช่น "ซุง" หรือ "เต่ง" และมีลักษณะคล้าย "ซึง" ของภาคเหนือ หรือมีรูปร่างคล้ายกีตาร์แต่มีขนาดเล็กกว่า จัดเป็นเครื่องดนตรีประเภทเครื่องสาย โดยทั่วไปมี 3 สาย ในบางท้องถิ่นอาจมี 2 หรือ 4 สาย บรรเลงโดยการดีดด้วยวัสดุทีเป็นแผ่นบาง เช่นไม้ไผ่เหลา หรืออาจใช้ปิ้กกีตาร์ดีดก็ได้ สมัยก่อนจะเล่นเครื่องเดียวเพื่อเกี้ยวสาว ปัจจุบันมักใช้บรรเลงในวงดนตรีโปงลาง วงดนตรีลำซิ่ง หรือวงดนตรีลูกทุ่งลายเดี่ยวพิณได้แก่1.ลายปู่ป๋าหลาน (ทองใส ทับถนน) 2.ลายสุดสะแนน (ทางสร้อย)

**อ้างอิง**

**ดูเพิ่ม**
 ฮาร์ป
หมวดหมู่:เครื่องดนตรีไทยภาคอีสาน
หมวดหมู่:กีตาร์
ทรงลูกบาศก์

ทรงลูกบาศก์
ทรงลูกบาศก์ (cube) เป็นทรงหลายหน้า (polyhedron) ที่ประกอบด้วยหน้ารูปสี่เหลี่ยมจัตุรัสทั้ง 6 หน้า โดยแต่ละจุดยอด (vertex) จะล้อมรอบด้วยหน้ารูปสี่เหลี่ยมเป็นจำนวน 3 หน้าทุกจุด ทรงนี้มี 8 จุดยอดมุม 12 ขอบ และเป็นหนึ่งในทรงตันเพลโต (Platonic solid) ทรงลูกบาศก์เป็นทรงหลายหน้าที่คู่กันกับทรงแปดหน้า มีสมมาตรแบบทรงลูกบาศก์ (หรือเรียกว่าสมมาตรแบบทรงแปดหน้า Oh) ทรงลูกบาศก์คือรูปทรงไฮเพอร์คิวบ์ (hypercube) ที่อยู่บนสามมิติ
ทรงลูกบาศก์สามารถเรียกได้ในชื่ออื่น ๆ เช่น ทรงสี่เหลี่ยมจัตุรัส, ปริซึมสี่เหลี่ยมจัตุรัส, ทรงหกหน้าปรกติ (regular hexahedron), เทรปโซฮีดรอนสามเหลี่ยม (trigonal trapezohedron) เป็นต้น

**พิกัดคาร์ทีเซียน**
สำหรับทรงลูกบาศก์ที่มีจุดศูนย์กลางอยู่ที่จุดกำเนิด โดยขอบทั้งหมดขนานกับแกนและมีความยาวด้านละ 2 หน่วย พิกัดคาร์ทีเซียนของจุดยอดทั้งหมดคือ
:(±1, ±1, ±1)
ซึ่งเนื้อในของทรงลูกบาศก์ประกอบด้วยจุดทุกจุด (x0, x1, x2) ที่ −1 i < 1

**สูตรคำนวณ**
สำหรับทรงลูกบาศก์ที่มีด้านยาวด้านละ a หน่วย
และเนื่องจากปริมาตรของทรงลูกบาศก์มีค่าเท่ากับกำลังสามของด้านหนึ่งด้าน a×a×a ดังนั้นค่ากำลังสามของจำนวนใด ๆ จึงถูกเรียกอีกชื่อหนึ่งว่า cube ในภาษาอังกฤษ ทำนองเดียวกับ square ที่ใช้เรียกแทนกำลังสอง
ทรงลูกบาศก์เป็นทรงสี่เหลี่ยมมุมฉากที่มีปริมาตรมากที่สุด เมื่อเทียบกับทรงสี่เหลี่ยมมุมฉากอื่น ๆ ที่มีพื้นที่ผิวเท่ากัน หรือเมื่อมีความยาวของด้านรวมทั้งหมดเท่ากัน (กว้าง+ยาว+สูง)

**ดูเพิ่ม**
 ลูกเต๋า- ทรงสี่เหลี่ยมมุมฉาก (cuboid)- ทรงสี่เหลี่ยมขนมเปียกปูน (rhombohedron)
หมวดหมู่:ทรงหลายหน้า
หมวดหมู่:ทรงหลายหน้าปรกติ
หมวดหมู่:พริสมาทอยด์
หมวดหมู่:ทรงตันเพลโต
บุรินทร์ บุญวิสุทธิ์

บุรินทร์ บุญวิสุทธิ์ (เกิด 26 ตุลาคม พ.ศ. 2519) เป็นนักร้องและนักดนตรี เป็นที่รู้จักจากนักร้องนำวง กรู๊ฟไรเดอร์ส การศึกษา : ปริญญาตรี Master of Science in Business Administration Studies และปริญญาโท Boston University อีกทั้งยังเป็นผู้บริหารบริษัท เมโทรฮอนด้าออโตโมบิล จำกัด, บริษัท เมโทร ออโต้เฮาส์ จำกัด, บริษัท มิตซูเมโทร จำกัด   ปัจจุบันบุรินทร์เป็นศิลปินในสังกัดมิวซิกมูฟ นอกจากนี้ บุรินทร์ยังรับอ่านสปอตโฆษณาที่ออกอากาศทางสถานีวิทยุและโทรทัศน์อีกด้วย ด้านชีวิตส่วนตัวสมรสแล้วกับแหม่ม-สิชล บุญวิสุทธิ์ เมื่อวันที่ 8 กุมภาพันธ์ พ.ศ. 2547 ที่โรงแรมแกรนด์ไฮแอท เอราวัน มีบุตรชายสองคนชื่อ บูรพา และ บฤณ

**ผลงานด้านเพลง**

**วงกรู๊ฟไรเดอร์ส**
 อัลบั้ม DiscoVery- อัลบั้ม DiscoVery2- อัลบั้มรีมิกซ์ Electric EEL- อัลบั้ม เดอะลิฟต์

**ผลงานประกอบภาพยนตร์**
 เพลง หนึ่งเดียวคนนี้ ในนามกรู๊ฟไรเดอร์ส เพลงประกอบภาพยนตร์ สยิว 
*เพลง ศัตรูที่รัก ประกอบภาพยนตร์ อินทรีแดง
 รายการ-  ต้องกล้า ตอน ปลูกป่าชายเลนด้วยตัวเอง (10 พฤศจิกายน 2553)
 เพลงประกอบละคร-  ความในใจ (ประกอบละคร ปริศนา)
 ซิงเกิ้ล- เพลง ยิ่งนาน ยิ่งผูกพัน (พ.ศ. 2556)- เพลง Spotlight (พ.ศ. 2561)- เพลง ขอโทษ (Sorry) (พ.ศ. 2561)- เพลง เธอเท่านั้น (พ.ศ. 2561)- เพลง ได้โปรด (พ.ศ. 2562)- เพลง Radar feat. TWOPEE Southside (พ.ศ. 2562)- เพลง ในฝัน (พ.ศ. 2562)- เพลง จากนี้จนชั่วนิรันดร์ (From Here To Eternity) (พ.ศ. 2562)
*เพลง Shining Star feat. Lydia (พ.ศ. 2563)

**ผลงานเพลงเดี่ยว**
 แกรนทัวริสโม (7 ตุลาคม พ.ศ. 2553)
ด้านล่างนี้เป็นรายชื่อเพลง
# Intro
# คืนนี้
# ได้โปรดบอก
# ปรากฏการณ์
# Gran Turismo Suite
# ศัตรูที่รัก
# As The World Falls Down
# เกือบ
# Impression
# Persuit Of The Gran Turismo
# พริ้วไป
# The Old School All Star Theme
# เข้าใจ
# คนที่เคยฝัน
# Outtro

**รางวัล**
 ไนน์เอ็นเตอร์เทน อวอร์ดส์ ครั้งที่ 2 ประจำปี 2551 สาขานักร้องชายแห่งปี- คมชัดลึก อวอร์ด ครั้งที่ 8 ประจำปี 2553 สาขาศิลปินชายเดี่ยวยอดเยี่ยม และ สาขาศิลปินหน้าใหม่ยอดเยี่ยม

**อ้างอิง**

**แหล่งข้อมูลอื่น**
  เว็บไซต์แฟนคลับกรู๊ฟไรเดอร์ส date=2006-07-10 -  เว็บไซต์หลักของสไปซี่ดิสก์-  Facebook Fanpage บุรินทร์ บุญวิสุทธิ์
หมวดหมู่:บุคคลที่เกิดในปี พ.ศ. 2519
หมวดหมู่:บุคคลที่ยังมีชีวิตอยู่
หมวดหมู่:นักร้องชายชาวไทย
หมวดหมู่:บุคคลจากโรงเรียนเตรียมอุดมศึกษา
หมวดหมู่:ศิลปินสังกัดเบเกอรี่มิวสิค
หมวดหมู่:ศิลปินสังกัดมิวซิกมูฟ
สุหนัต

คีตาน (ختان; Khitan) คนไทยมักเรียกว่า สุหนัต (สุ-หนัด) หมายถึง พิธีการขริบหนังหุ้มปลายตามข้อกำหนดในศาสนายูดาห์และศาสนาอิสลาม คำว่า สุหนัต มาจากคำว่า "ซูนัต" ในภาษามลายู ซึ่งมาจากคำว่า "ซุนนะฮ์" ในภาษาอาหรับ ซึ่งหมายถึงแบบแผนการปฏิบัติของนบีมุฮัมมัด พิธีสุหนัตเกิดขึ้นครั้งแรกในศาสนายูดาห์ ซึ่งเริ่มทำพิธีนี้ครั้งแรกในสมัยของอับราฮัม
การเรียกว่า "เข้าสุนัต" มาจากวลี "มาซุก ญาวี" หรือ "มะโซะยาวี" (แปลว่า เข้าญาวี) ในภาษามลายู หมายถึง เข้า (ศาสนาของ) คนญาวี (มลายูมุสลิม) ด้วยการขริบหนังที่ปลายอวัยวะเพศ
การขริบหนังองคชาตเป็นประเพณีของชาวยิว ชาวมุสลิม และคริสต์ศาสนิกชนบางนิกาย เช่นเดียวกับเผ่าหลายเผ่าในแอฟริกา ผู้ที่นับถือศาสนาอื่นนิยมขริบเนื่องจากเหตุผลทางสุขภาพ

**อ้างอิง**
หมวดหมู่:การขริบหนังหุ้มปลายองคชาต
หมวดหมู่:พิธีกรรมในศาสนายูดาห์
หมวดหมู่:พิธีกรรมในศาสนาอิสลาม
เส้นผ่านศูนย์กลาง

เส้นผ่านศูนย์กลาง (Diameter)
เส้นผ่านศูนย์กลาง (อังกฤษ: diameter) คือเส้นตรงซึ่งลากผ่านจุดศูนย์กลางของรูปวงกลมไปบรรจบกับเส้นรอบวงทั้งสองข้าง ซึ่งรูปวงกลมนั้นอาจมาจากหน้าตัดของทรงกระบอก ทรงกรวย หรือทรงกลมก็ได้ เส้นผ่านศูนย์กลางมีความยาวเป็นสองเท่าของเส้นรัศมี เป็นคอร์ดที่ยาวที่สุดในรูปวงกลม และแบ่งรูปวงกลมออกเป็นรูปครึ่งวงกลมสองส่วนเท่า ๆ กัน และสามารถเปลี่ยนไปได้ทุกทิศทางไม่กำหนด 
เส้นผ่านศูนย์กลางสามารถคำนวณได้โดยหาค่ารัศมีแล้วคูณสอง เพราะว่าความยาวของรัศมีหนึ่งเส้นเท่ากับครึ่งหนึ่งของเส้นผ่านศูนย์กลาง
ในทางวิศวกรรมศาสตร์ เส้นผ่านศูนย์กลางสามารถเขียนแทนได้ด้วยสัญลักษณ์ ⌀ (ยูนิโคด: U+8960) ซึ่งมีลักษณะเป็นรูปวงกลมเล็ก ๆ ขีดทับด้วยเส้นตรงเอียงลงทางซ้าย มีประโยชน์ในการบ่งบอกขนาดของรูปวงกลม
หมวดหมู่:เรขาคณิตมูลฐาน
หมวดหมู่:ความยาว
กรวย

กรวย อาจหมายถึง- กรวย (อุปกรณ์) อุปกรณ์ช่วยกรอกของเหลวหรือของแข็งขนาดเล็ก- กรวยแยก (separatory funnel) อุปกรณ์ทางวิทยาศาสตร์และการแพทย์- ทรงกรวย ทรงเรขาคณิตชนิดหนึ่ง ฐานกลม ยอดแหลม
** ทรงกรวยเหลี่ยม มีความหมายเหมือน พีระมิด (เรขาคณิต)- กรวยจราจร อุปกรณ์ที่ใช้เป็นเครื่องหมายกำกับการจราจรชั่วคราว- พรรณไม้
** กรวยบ้าน (Horsfieldia irya) ไม้ดอกชนิดหนึ่ง
** กรวยป่า (Casearia grewiifolia) ไม้ดอกชนิดหนึ่ง- กรวยไอศกรีม ภาชนะใส่ไอศกรีมทำจากแป้งอบกรอบ- ขนมกรวย ขนมไทยชนิดหนึ่ง
โดเมนระดับบนสุดตามรหัสประเทศ

แผนที่โลกพร้อมโดเมนระบบบนสุด
โดเมนระดับบนสุดตามรหัสประเทศ เป็นโดเมนระดับบนสุดซึ่งใช้โดยประเทศหรือเขตปกครอง ประกอบด้วยตัวอักษร 2 ตัว โดยส่วนใหญ่จะใช้ตามรหัสประเทศ ISO 3166-1 alpha-2 เช่น th สำหรับประเทศไทย

**อ้างอิง**
  รายชื่อโดเมนระดับบนสุดตามรหัสประเทศ 

หมวดหมู่:รหัสประเทศ
.uk

.uk เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับสหราชอาณาจักร เริ่มใช้ครั้งแรกเมื่อ พ.ศ. 2528

**ดูเพิ่ม**
 Domain Name System- โดเมนระดับบนสุดตามรหัสประเทศ
uk
.jp

.jp เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศญี่ปุ่น เริ่มใช้ครั้งแรกเมื่อ พ.ศ. 2529

**ดูเพิ่ม**
 Domain Name System- โดเมนระดับบนสุดตามรหัสประเทศ
jp
แม่แบบ:เหตุการณ์ปัจจุบัน/2550 เมษายน 2

* แผ่นดินไหวแมกนิจูด 8.0 ที่หมู่เกาะโซโลมอน มหาสมุทรแปซิฟิก ตามด้วยอาฟเตอร์ช็อคแมกนิจูด 6.7 และเกิดคลื่นสึนามิความสูง 4-5 เมตร เข้าทำลายบ้านเรือนตามชายฝั่ง  มีประกาศเตือนภัยสึนามิที่ออสเตรเลีย อินโดนีเซีย ญี่ปุ่นและฮาวาย  (CNN)
}
แม่แบบ:เหตุการณ์ปัจจุบัน/2550 เมษายน 3

* พล.อ.สุรยุทธ์ จุลานนท์ นายกรัฐมนตรี และนายชินโซ อะเบะ นายกรัฐมนตรีญี่ปุ่น ร่วมลงนามในความตกลงหุ้นส่วนเศรษฐกิจไทย-ญี่ปุ่น (JTEPA) ที่ทำเนียบนายกรัฐมนตรีญี่ปุ่น กรุงโตเกียว ขณะที่มีการชุมนุมคัดค้านเอฟทีเอครั้งนี้หน้าสถานเอกอัครราชทูตญี่ปุ่นประจำประเทศไทย   (มติชน)- ศาลอุทธรณ์กลับคำตัดสินของศาลชั้นต้น ไม่ให้ส่งตัว ลี่ตง นักบินชาวเวียดนาม-อเมริกัน ผู้ต้องหาคดีจี้เครื่องบินเล็กไปโปรยใบปลิวต่อต้านรัฐบาลคอมมิวนิสต์เหนือน่านฟ้าเมืองโฮจิมินห์ซิตี เป็นผู้ร้ายข้ามแดนตามคำขอของรัฐบาลเวียดนาม  (คมชัดลึก)
}
แม่แบบ:เหตุการณ์ปัจจุบัน/2550 เมษายน 4

* ยูทูบได้ถูกบล็อกการเข้าถึงจากประเทศไทยตั้งแต่คืนวันที่ 3 เม.ย. โดยรัฐมนตรีกระทรวง ICT ด.ร. สิทธิชัย โภไคยอุดม ให้สัมภาษณ์รอยเตอร์ ยอมรับสั่งบล็อกยูทูบทั้งเว็บไซต์ หลังได้พยายามขอความร่วมมือกูเกิลหลายครั้งในสัปดาห์ที่แล้ว ให้นำคลิปตัดต่อหมิ่นพระบรมฉายาลักษณ์ออกไม่เป็นผลสำเร็จ  รอยเตอร์
}
.ch

.ch เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับสวิตเซอร์แลนด์ เริ่มใช้ครั้งแรกเมื่อ พ.ศ. 2530

**ดูเพิ่ม**
 Domain Name System- โดเมนระดับบนสุดตามรหัสประเทศ
ch
บัว วัดอิ่ม

บัว วัดอิ่ม หรือ ร.ท. บัว นิลอาชา เกิด ณ วันที่ 15 พฤษภาคม พ.ศ. 2440 ที่จังหวัดนครราชสีมา หัดมวยครั้งแรกเมื่ออายุประมาณ 15 -16 ปี กับครูนิล ครูทน ครูรุ่ง นายเอี่ยม-นายอ่อง วัดอิ่ม ตระเวนชกอยู่แถวบ้านเกิดจนมีชื่อเสียง
นอกจากนี้ เขายังเป็นผู้ฝึกสอนมวยไทยสายโคราชแก่ พ.อ.(พิเศษ) อำนาจ พุกศรีสุข

**รับราชการทหาร**
พ.ศ. 2458 รับราชการทหารที่นครราชสีมาอยู่ 2 ปี จน พ.ศ. 2460 เข้ามาทำงานในกรุงเทพฯ ได้สมัครเข้ารับราชการทหารอีก ได้ตำแหน่งเป็นนายหมู่โทรักษาวัง จากนั้นเริ่มตระเวนชกมวยจนมีชื่อเสียง ชนะนักมวยมีชื่อในสมัยนั้นหลายคน เช่น แอ ม่วงดี ซิว อบเพชร ชั้ว แก้วคชสาร รวมทั้งตระเวนออกชกมวยต่างจังหวัด ชนะมวยจีนที่ประจวบคีรีขันธ์ ชนะ วิชิต ราชวัตรที่ชลบุรี

**ครูมวยโรงเรียนนายร้อย**
ด้านการรับราชการ พ.ศ. 2473 เป็นครูฝึกมวยไทยในโรงเรียนนายร้อย จปร. จนเกษียณอายุราชการเมื่อ พ.ศ. 2501 โดยมียศสุดท้ายเป็นร้อยโท ได้รับพระราชทานนามสกุลเมื่อครั้งเป็นทหารรักษาวังว่า "นิลอาชา" เพราะเป็นผู้มีความสามารถในการขี่ม้า
บัว เคยเป็นครูสอนมวยไทยของคณะดาวทองหรือ คณะว. ของ หวาด เสตะปุระ ต่อมาจึงตั้งค่ายมวยของตนเองโดยนักมวยที่เป็นศิษย์ทุกคนจะมีคำว่า "โซดา" ต่อท้าย เช่น ตุ๊ จุโซดา ทองอยู่ ชูโซดา

**อ้างอิง**
 สมพงษ์ แจ้งเร็ว. บัว วัดอิ่ม อดีตยอดมวยรัตนโกสินทร์ นักชก 5 แผ่นดินนามอุโฆษ ศิลปวัฒนธรรม. ปีที่ 4 (3) มกราคม 2526. หน้า 84-88
หมวดหมู่:นักมวยไทยชาวไทยยุคคาดเชือก
หมวดหมู่:นักมวยจากจังหวัดนครราชสีมา
วิลเลียม เอช. ซูเวิร์ด

วิลเลียม เอช. ซูเวิร์ด.
วิลเลียม เอช. ซูเวิร์ด (William Henry Seward) (16 เมษายน, พ.ศ. 2344 – 10 ตุลาคม, พ.ศ. 2415) เป็นอดีตผู้ว่าการรัฐนิวยอร์กและอดีต รัฐมนตรีว่าการกระทรวงการต่างประเทศ ในช่วงที่ อับราฮัม ลินคอล์น และ แอนดรูว์ จอห์นสัน ดำรงตำแหน่ง ประธานาธิบดีแห่งสหรัฐอเมริกา
1872
หมวดหมู่:นักการเมืองอเมริกัน
หมวดหมู่:รัฐมนตรีว่าการกระทรวงการต่างประเทศของสหรัฐ
หมวดหมู่:บุคคลจากรัฐนิวยอร์ก
หมวดหมู่:ผู้รอดชีวิตจากการถูกแทง
หมวดหมู่:การซื้ออะแลสกา
กระทรวงทรัพยากรธรรมชาติและสิ่งแวดล้อม (ประเทศไทย)

กระทรวงทรัพยากรธรรมชาติและสิ่งแวดล้อม (Ministry of Natural Resources and Environment) เป็นหน่วยงานราชการส่วนกลางประเภทกระทรวงของไทย มีหน้าที่เกี่ยวกับการสงวน อนุรักษ์ และฟื้นฟูทรัพยากรธรรมชาติและสิ่งแวดล้อม การจัดการการใช้ประโยชน์อย่างยั่งยืน และราชการอื่นตามที่กฎหมายกำหนดให้เป็นอำนาจหน้าที่ของกระทรวงทรัพยากรธรรมชาติและสิ่งแวดล้อม

**ประวัติ**
กระทรวงทรัพยากรธรรมชาติและสิ่งแวดล้อมก่อตั้งขึ้นเมื่อวันที่ 3 ตุลาคม พ.ศ. 2545 ตามพระราชบัญญัติปรับปรุงกระทรวง ทบวง กรม พ.ศ. 2545 หมวด 9 ตามมาตรา 22 กำหนดให้กระทรวงทรัพยากรธรรมชาติและสิ่งแวดล้อม มีอำนาจหน้าที่เกี่ยวกับการสงวน อนุรักษ์ และฟื้นฟูทรัพยากรธรรมชาติและสิ่งแวดล้อม การจัดการการใช้ประโยชน์อย่างยั่งยืน และราชการอื่นตามที่กฎหมายกำหนดให้เป็นอำนาจหน้าที่ของกระทรวงทรัพยากรธรรมชาติและสิ่งแวดล้อม มีส่วนราชการตามมาตรา 23 ดังต่อไปนี้- สำนักงานรัฐมนตรี- สำนักงานปลัดกระทรวง- กรมควบคุมมลพิษ- กรมทรัพยากรทางทะเลและชายฝั่ง- กรมทรัพยากรธรณี- กรมทรัพยากรน้ำ- กรมทรัพยากรน้ำบาดาล- กรมการเปลี่ยนแปลงสภาพภูมิอากาศและสิ่งแวดล้อม- กรมอุทยานแห่งชาติ สัตว์ป่า และพันธุ์พืช- สำนักงานนโยบายและแผนทรัพยากรธรรมชาติและสิ่งแวดล้อม
และตามพระราชกฤษฎีกาโอนกิจการบริหารและอำนาจหน้าที่ของส่วนราชการ ให้เป็นไปตามพระราชบัญญัติปรับปรุงกระทรวง ทบวง กรม พ.ศ. 2545 ส่วนที่ 8 มาตรา 57 ถึง มาตรา 70
ต่อมาเมื่อมี พระราชบัญญัติสงวนและคุ้มครองสัตว์ป่า พ.ศ. 2562 ได้แต่งตั้ง นาย จตุพร บุรุษพัฒน์ เป็น รองประธานกรรมการใน คณะกรรมการสงวนและคุ้มครองสัตว์ป่า มีผลในวันที่ 25 พฤศจิกายน พ.ศ. 2562

**หน่วยงานในสังกัด**

**ส่วนราชการ**
กระทรวงทรัพยากรธรรมชาติและสิ่งแวดล้อมมีหน่วยงานระดับกรมในสังกัด 12 หน่วยงาน ได้แก่- สำนักงานรัฐมนตรี- สำนักงานปลัดกระทรวงทรัพยากรธรรมชาติและสิ่งแวดล้อม - กรมป่าไม้ - กรมการเปลี่ยนแปลงสภาพภูมิอากาศและสิ่งแวดล้อม - กรมควบคุมมลพิษ - กรมทรัพยากรธรณี- กรมอุทยานแห่งชาติ สัตว์ป่า และพันธุ์พืช- กรมทรัพยากรทางทะเลและชายฝั่ง - กรมทรัพยากรน้ำบาดาล- กรมทรัพยากรน้ำ - สำนักงานนโยบายและแผนทรัพยากรธรรมชาติและสิ่งแวดล้อม

**รัฐวิสาหกิจ === - องค์การอุตสาหกรรมป่าไม้- องค์การสวนสัตว์แห่งประเทศไทย- องค์การสวนพฤกษศาสตร์

**องค์การมหาชน**
 องค์การบริหารจัดการก๊าซเรือนกระจก (องค์การมหาชน)- สำนักงานพัฒนาเศรษฐกิจจากฐานชีวภาพ (องค์การมหาชน)

**องค์กรกึ่งทหารตำรวจ**
 สำนักงานบัญชาการกองกำลังคุ้มครองพิทักษ์รักษาทรัพยากรธรรมชาติและสัตว์ป่า ภารกิจใช้อาวุธหนักจับกุมผู้กระทำความผิดในการบุกรุกตัดไม้ทำลายผืนป่าทรัพยากรธรรมชาติ ทางบก ทางน้ำ และสัตว์ป่าคุ้มครอง

**อ้างอิง**

**ดูเพิ่ม**
 รัฐมนตรีว่าการกระทรวงทรัพยากรธรรมชาติและสิ่งแวดล้อมของไทย- รายชื่อปลัดกระทรวงทรัพยากรธรรมชาติและสิ่งแวดล้อมของไทย

**แหล่งข้อมูลอื่น**

ทรัพยากรธรรมชาติและสิ่งแวดล้อม (กระทรวง)
ไทย
หมวดหมู่:สิ่งแวดล้อมของประเทศไทย
ไทย
หมวดหมู่:กระทรวงที่ก่อตั้งในปี พ.ศ. 2545
ไทย
วาง จิงเว่ย์

วาง จ้าวหมิงหรือ วาง ฉ่าวหมิง เป็นที่รู้จักอย่างกว้างขวางจากนามปากกา วาง จิงเว่ย์หรือ วาง ชิงเว่ย์ (4 พฤษภาคม ค.ศ. 1883 – 10 พฤศจิกายน ค.ศ. 1944) เป็นนักการเมืองชาวจีน ผู้เป็นประธานาธิบดีแห่งรัฐบาลชาตินิยมปฏิรูปแห่งสาธารณรัฐจีน ซึ่งเป็นรัฐหุ่นเชิดของญี่ปุ่นในช่วงสงครามโลกครั้งที่สอง โดยในช่วงแรก เขาเป็นสมาชิกฝ่ายซ้ายของพรรคกั๋วหมินต่างที่ก่อตั้งรัฐบาลในอู่ฮั่น เพื่อต่อต้านรัฐบาลฝ่ายขวาในหนานจิง แต่ต่อมารัฐบาลอู่ฮั่นเริ่มหันมาต่อต้านคอมมิวนิสต์มากขึ้น หลังจากความพยายามของเขาในการร่วมมือกับพรรคคอมมิวนิสต์จีนจบลงด้วยความล้มเหลวทางการเมือง
วาง จิงเว่ย์ เป็นผู้ร่วมงานคนสนิทในช่วงยี่สิบปีสุดท้ายของชีวิตซุน ยัตเซ็น โดยหลังจากอสัญกรรมของซุน ยัตเซ็น ใน ค.ศ. 1925 วางกับเจียง ไคเชก ได้ทำการแย่งชิงอำนาจในการควบคุมกั๋วหมินต่าง ซึ่งแม้ว่าท้ายที่สุดเขาจะพ่ายแพ้ แต่วางก็ยังคงอยู่เป็นสมาชิกพรรคต่อไป เขายังคงมีความขัดแย้งกับเจียงเรื่อยมาจนเมื่อเกิดสงครามจีน-ญี่ปุ่นครั้งที่สองใน ค.ศ. 1937 เขาจึงได้ตอบรับคำเชิญจากจักรวรรดิญี่ปุ่นสำหรับการจัดตั้งรัฐบาลไส้ศึกที่ญี่ปุ่นสนับสนุนในหนานจิง วางดำรงตำแหน่งประมุขแห่งรัฐของรัฐบาลหุ่นเชิดญี่ปุ่น จวบจนกระทั่งเขาถึงแก่กรรมไม่นานก่อนสงครามโลกครั้งที่สองจะจบลง มรดกของเขายังคงเป็นที่ถกเถียงกันในหมู่นักประวัติศาสตร์ แม้ว่าเขาจะยังคงได้รับการยกย่องว่าเป็นผู้มีส่วนสําคัญในการปฏิวัติซินไฮ่ แต่การเป็นไส้ศึกกับจักรวรรดิญี่ปุ่นก็ถูกหยิบยกมาเป็นหัวข้ออภิปรายทางวิชาการจำนวนมาก และบ่อยครั้งที่เรื่องเล่าต่าง ๆ จะมองเขาว่าเป็นผู้ทรยศในสงคราม โดยชื่อของเขามักถูกเปรียบเปรยความหมายในเชิงเดียวกันกับการทรยศ

**หมายเหตุ**

**อ้างอิง**

**หนังสืออ่านเพิ่ม**
 David P. Barrett and Larry N. Shyu, eds.; Chinese Collaboration with Japan, 1932–1945: The Limits of Accommodation Stanford University Press 2001.- Gerald Bunker, The Peace Conspiracy; Wang Ching-wei and the China war, 1937–1941  Harvard University Press, 1972.- James C. Hsiung and Steven I. Levine, eds. China's Bitter Victory: The War with Japan, 1937–1945  M. E. Sharpe, 1992.- Ch'i Hsi-sheng, Nationalist China at War: Military Defeats and Political Collapse, 1937–1945 University of Michigan Press, 1982.
2487
หมวดหมู่:นักการเมืองจีน
หมวดหมู่:นายกรัฐมนตรีสาธารณรัฐจีน
หมวดหมู่:บุคคลจากมณฑลกวางตุ้ง
หมวดหมู่:นักลัทธิฟาสซิสต์
หมวดหมู่:ผู้พยายามลอบสังหาร
สนธิสัญญาเฟซ

สนธิสัญญาเฟซ (อารบิก: معاهدة فاس‎), เซ็นยินยอมให้เมื่อ 30 มีนาคม พ.ศ. 2455 โดย สุลต่านแอบเดลฮาฟิดยิน ยอมที่จะยกอำนาจสูงสุดของประเทศให้แก่ฝรั่งเศสทำให้มีสภาพเป็นรัฐอารักขาของ
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 3
ซิกซ์

6
ซิกซ์ (ZYX ; Jikkusu) คือ กลุ่มนักร้องหญิงของประเทศญี่ปุ่น สังกัดค่ายเฮลโล! โปรเจกต์ ได้รับการก่อตั้งขึ้นมาในปี พ.ศ. 2546 โดยมีมาริ ยางูจิ สมาชิกกลุ่มมอร์นิงมุซุเมะในขณะนั้น เป็นหัวหน้ากลุ่ม ร่วมกับสมาชิกอีก 5 คนจากสังกัดย่อย เฮลโล! โปรเจกต์ คิดส์ ซึ่งได้แก่ เอริกะ อูเมดะ, ซากิ ชิมิสุ, ไมมิ ยาจิมะ, โมโมโกะ สึงูนางะ และเมงูมิ มูรากามิ 
ซิกซ์ออกผลงานเพลงซิงเกิลมาในปี พ.ศ. 2546 เพียง 2 เพลงเท่านั้น โดนทั้งสองเพลงอยู่ภายใต้การจัดจำหน่ายของพิคโคโลทาวน์

**สมาชิก**

**สมาชิกปัจจุบัน**
 มาริ ยางูจิ - เอริกะ อูเมดะ (จากกลุ่ม °C-ute)- ซากิ ชิมิสุ (จากกลุ่ม เบอร์รีซ์ โควโบว)- ไมมิ ยาจิมะ (จากกลุ่ม °C-ute)- โมโมโกะ ซึงุนางะ (จากกลุ่มเบอร์รีซ์ โควโบว)

**อดีตสมาชิก**
 เมงูมิ มูรากามิ (จากกลุ่ม °C-ute)

**ผลงาน**

**เพลงซิงเกิล**

**ดีวีดี**

**ดูเพิ่ม**
 เฮลโล! โปรเจกต์

**แหล่งข้อมูลอื่นที่เกี่ยวข้อง**
  วิกิเดอะพีพีเอ็น date=2007-04-16  ข้อมูลของกลุ่มซิกซ์ (ภาษาอังกฤษ)-  เฮลโล! โปรเจกต์ ดอตคอม ข้อมูลส่วนบุคคลของสมาชิกในกลุ่มซิกซ์ (ภาษาญี่ปุ่น)
หมวดหมู่:เฮลโล! โปรเจกต์
หมวดหมู่:เกิร์ลกรุปญี่ปุ่น
สื่อผสม

ไฟล์:Sacro_Monte_di_Orta_023.JPG|thumb|220px|"นักบุญฟรังซิสกับนิมิต" ภายในโบสถ์น้อยหนึ่งในภูเขาศักดิ์สิทธิ์แห่งออร์ตา
สื่อผสม (mixed media) เป็นวิจิตรศิลป์ ในการนำสื่อมากกว่าสองสื่อ หรือศิลปะมากกว่าสองแขนงมารวมกันขึ้นไปมาสร้างเป็นงานชิ้นเดียวกัน โดยนิยมใช้สื่อที่แตกต่างกัน มานำจุดเด่นของแต่ละสื่อมาใช้ร่วมกัน เช่น การสร้างภาพชุดชีวิตของนักบุญฟรังซิสแห่งอัสซีซีตามโบสถ์น้อยต่าง ๆ ที่ภูเขาศักดิ์สิทธิ์แห่งพีดมอนต์และลอมบาร์ดีทางตอนเหนือของประเทศอิตาลีที่ใช้ทั้งประติมากรรมและจิตรกรรมมาผสมผสานเข้าเป็นการงานชิ้นเดียวกัน ที่ทำให้เป็นงานที่มีลักษณะเป็นสามมิติ
หมวดหมู่:สื่อทัศนศิลป์
ไทยนิทัศน์

ไทยนิทัศน์ หรือ หอไทยนิทัศน์ สถานที่แสดงนิทรรศการอารยธรรมไทย โดยใช้สื่อผสม ณ ศูนย์วัฒนธรรมแห่งชาติ
หมวดหมู่:ศูนย์วัฒนธรรมแห่งประเทศไทย
ชิว ชู่จี

ชิว ชู่จี (丘處機) หรือฉายาทางเต๋าว่าฉางชุนจื้อ เป็นนักพรตเต๋าผู้มีตัวตนจริง มีชีวิตอยู่ช่วง พ.ศ. 1691-1770 เป็นศิษย์ที่มีชื่อเสียงที่สุดในบรรดาศิษย์ 7 คนของนักพรตหวัง ฉงหยาง ต่อมาท่านได้ก่อตั้งสำนักหลงเหมินซึ่งมีศาสนิกชนเลื่อมใสปฏิบัติตามจำนวนมาก

**มังกรหยก**
คิวชู่กี เป็นตัวละครในนิยายกำลังภายในของกิมย้งเรื่องมังกรหยก เป็นศิษย์อันดับ 1 ของหวัง ฉงหยาง (ประมุขลัทธิฉวนเจิน) ได้เป็นประมุขสำนักช้วนจินก่าในมังกรหยกภาค 2 (ตำนานศึกเทพอินทรีย์) เป็นผู้ตั้งชื่อให้กับบุตรของก๊วยเซาเทียน และเอี้ยทิซิม แถมยังมอบมีดสั้นสลักชื่อว่า เอี้ยคัง และ ก๊วยเจ๋ง ให้กับบุตรที่จะถือกำเนิดขึ้น   และยังเคยเป็นอาจารย์ของ ก๊วยเจ๋ง กับ
เอี้ยคัง (พ่อเอี้ยก้วย) อีกด้วย มีนิสัยวู่วามและใจร้อน เคยเข้าใจผิดกับบรรดา 7 ประหลาดแห่งกังหนำ ว่าเป็นพวกขายชาติ ซึ่งต่อมาได้ปรับความเข้าใจกัน

**อ้างอิง**
1227
หมวดหมู่:บุคคลที่เกิดในปี พ.ศ. 1691
หมวดหมู่:เซียน
หมวดหมู่:ตัวละครในนิยายกำลังภายใน
หมวดหมู่:มังกรหยก
ฮาริ เซลดอน

ฮาริ เซลดอน (Hari Seldon) เป็นตัวละครเอกในนิยายวิทยาศาสตร์ชุดสถาบันสถาปนา แต่งโดยไอแซค อสิมอฟ
ในนิยาย 5 เล่มแรกของชุดสถาบันสถาปนาเป็นเรื่องราวหลังการเสียชีวิตของเซลดอน เขาปรากฏตัวในลักษณะภาพโฮโลแกรมที่บันทึกไว้ล่วงหน้าเท่านั้น (เขาปรากฏตัวเพียงครั้งเดียวในสถาบันสถาปนาเล่มแรก) หลังจากนั้นอสิมอฟได้ตัดสินใจเขียนหนังสืออีก 2 เล่ม แต่จับความในช่วงที่เซลดอนยังมีชีวิต นั่นคือ กำเนิดสถาบันสถาปนา (Prelude to Foundation) และสู่เส้นทางสถาบันสถาปนา (Forward the Foundation) หลังจากนั้นเซลดอนยังปรากฏตัวในนิยายชุดสถาบันสถาปนา ไตรภาคที่สอง ซึ่งแต่งขึ้นโดยนักเขียนคนอื่นหลังอสิมอฟเสียชีวิตแล้ว หนังสื้อทั้งสามเล่มคือ สุดหนทางสถาบันสถาปนา (Foundation's Fear) , ฝ่าวิกฤตสถาบันสถาปนา (Foundation and Chaos) และชัยชนะของสถาบันสถาปนา (Foundation's Triumph)

**ประวัติ**
ฮาริ เซลดอนเกิดในเดือนที่ 10 แห่งปีจักรวาลศักราช (Galactic Era หรือ GE) ที่ 11,988 ถือเป็นปีสถาปนศักราช (Foundation Era) ที่ -79 เขาเสียชีวิตในจักรวาลศักราชที่ 12,069 (สถาปนศักราชที่ 1) (ในนิยายของอสิมอฟนั้น จักรวาลศักราชเริ่มนับเมื่อก่อตั้งจักรวรรดิสากลจักรวาล ซึ่งเป็นช่วงเวลาในอนาคต ที่ไม่ระบุปีเทียบกับศักราชจริง)
เซลดอนเกิดที่ดาวเคราะห์เฮลิคอน พ่อของเขาเป็นเกษตรกรปลูกใบยาสูบ เซลดอนมีพรสวรรค์ด้านคณิตศาสตร์ตั้งแต่วัยเยาว์ และได้เรียนศาสตร์การต่อสู้ที่เรียกว่า Heliconan Twisting
หมวดหมู่:ตัวละครในนิยายวิทยาศาสตร์
หมวดหมู่:ตัวละครในจักรวาลสถาบันสถาปนา
หมวดหมู่:ตัวละครที่เป็นหัวหน้ารัฐบาล
หมวดหมู่:ตัวละครที่เป็นศาสตราจารย์
หมวดหมู่:ตัวละครที่เป็นนักจิตวิทยา
แบบแผนเทมเพลตเมธอด

แบบแผนเทมเพลตเมธอด (Template method pattern) เป็นแบบแผนการออกแบบซอฟต์แวร์ที่ใช้กำหนดแม่แบบหรือโครงหลักของขั้นตอนวิธี โดยไม่ได้กำหนดรายละเอียดของขั้นตอนต่างๆ ซับคลาสสามารถนิยามรายละเอียดของแต่ละขั้นตอนย่อยได้ตามความต้องการ เทมเพลตเมธอดถูกใช้เป็นส่วนหลักของซอฟต์แวร์เฟรมเวิร์ก ตัวอย่างที่นอกเหนือจากการเขียนโปรแกรมเช่น แบบแปลนบ้านที่เจ้าของบ้านสามารถเลือกสีและตกแต่งได้ภายหลัง

**การนำไปใช้งาน**
ไฟล์:Template Method UML.png|frame|center|UML โครงสร้างของเทมเพลตเมธอด
องค์ประกอบของแบบแผนเทมเพลตเมธอดมีดังนี้- คลาสนามธรรม (Abstract class) เป็นผู้กำหนดโครงหลักในการทำงาน
** กำหนดขั้นตอนย่อยของการทำงานโดยไม่กำหนดรายละเอียด โดยสร้างเป็นเมธอดนามธรรม (Abstract method) หรืออาจจะกำหนดการทำงานพื้นฐานไว้ก็ได้
** สร้างเทมเพลตเมธอดที่มีโครงของขั้นตอนวิธีและเรียกใช้ขั้นตอนย่อยที่ได้นิยามไว้แล้วเป็นเมธอดนามธรรม- คลาสรูปธรรม (Concrete class) ซับคลาสของคลาสนามธรรม กำหนดรายละเอียดของขั้นตอนย่อยที่ถูกนิยามในคลาสแม่

**ตัวอย่างโค้ด**

**ภาษาจาวา**
ตัวอย่างโปรแกรมคำนวณหาปริมาตรของรูปทรงกระบอกและรูปทรงสี่เหลี่ยมซึ่งมีสูตรร่วมกันดังนี้
ปริมาตร = พื้นที่ฐาน * ความสูง
โดยที่- คำนวณหาปริมาตรในเทมเพลตเมธอดของคลาสนามธรรม- พื้นที่ฐานของทรงกระบอกและทรงสี่เหลี่ยมมีวิธีการหาที่แตกต่างกัน อยู่ในเมธอดของซับคลาสรูปธรรม
คลาสนามธรรม ThreeDShape นิยามเมธอด getBaseArea ()  getHeight ()  และ getVolume ()  ซึ่งเป็นเทมเพลตเมธอดมีรายละเอียดการคำนวณหาปริมาตร
public abstract class ThreeDShape {
public abstract double getBaseArea () ;
public abstract double getHeight () ;

/*     * The Template Method
*/
public double getVolume () {
return getBaseArea () * getHeight () ;
}
}
คลาสรูปธรรม Cylinder กำหนดวิธีการหาพื้นที่ฐานซึ่งเป็นรูปวงกลมในเมธอด getBaseArea () 
public class Cylinder extends ThreeDShape {
private final double radius;
private final double height;
public Cylinder (double radius, double height) {
this.radius = radius;
this.height = height;
}
@Override
public double getBaseArea () {
return Math.PI * radius * radius;
}
@Override
public double getHeight () {
return height;
}
}
คลาสรูปธรรม Box กำหนดวิธีการหาพื้นที่ฐานซึ่งเป็นรูปสี่เหลี่ยมในเมธอด getBaseArea () 
public class Box extends ThreeDShape {
private final double width;
private final double length;
private final double height;
public Box (double width, double length, double height) {
this.width = width;
this.length = length;
this.height = height;
}
@Override
public double getBaseArea () {
return width * length;
}
@Override
public double getHeight () {
return height;
}
}

**อ้างอิง**
 Design Patterns: Elements of Reusable Object-Oriented Software (ISBN 0-201-63361-2) โดย Erich Gamma, Richard Helm, Ralph Johnson และ John Vlissides (Gang of four: GoF)

**แหล่งข้อมูลอื่น**
  Template Method โดย Vince Huston 
หมวดหมู่:การเขียนโปรแกรม
หมวดหมู่:หน่วยรักษาพระองค์ของประเทศไทย

หมวดหมู่:กองทัพไทย
หมวดหมู่:ราชองครักษ์
หมวดหมู่:หน่วยและรูปขบวนทหารไทย
หมวดหมู่:ราชาธิปไตยไทย
ไพธอน-4

PYTHON-4 เป็นจรวดนำวิถีอากาศสู่อากาศ ที่พัฒนาขึ้นมาอีกระดับหนึ่ง โดยมีพื้นที่บังคับ 18 ชิ้น ทำให้มีคุณสมบัติในการปรับเปลี่ยนตำแหน่งและท่าทาง ในการติดตามเป้าหมายได้อย่างรวดเร็ว มีรัศมีปฏิบัติการมากกว่า 40 กม. นำวิถีด้วย Infrared ซึ่งมีขนาดของการตรวจจับที่มีมุมกว้างขึ้น ทำให้ระบบ Sensor ของ PYTHON-4 สามารถตรวจจับเป้าหมายได้ตั้งแต่ 100 กม. อีกทั้งสามารถแยกแยะเป้าหมายออกจากสิ่งแวดล้อมที่ถูกสร้างสภาพลวงด้วย Chaff และ Flare ได้
หมวดหมู่:ขีปนาวุธ
เอไอเอ็ม-132 แอสแรม

เอไอเอ็ม-132 แอสแรม (AIM-132 ASRAAM) เป็นอาวุธปล่อยอากาศสู่อากาศพิสัยใกล้ที่พัฒนาได้อย่างมีประสิทธิภาพกว่า AIM-9L (USAF) หรือ AIM-9M (US NAVY) ซึ่งถือเป็นรุ่นที่ 4 (The Fourth Generation) สภาวะของสงครามสมัยใหม่ มีกฎเกณฑ์การสู้รบที่เข้มข้นขึ้น ต้องทำลายข้าศึกให้ได้เร็วที่สุด จึงมีการนำเอาเทคโนโลยี Imaging IR มาใช้ นับเป็นขีปนาวุธ All Aspect ความเร็วสูง แม่นยำ ยิงได้ไกล พัฒนา R-SEP (Max Seperation) เพื่อ จุดมุ่งหมาย "SHOOT FIRST KILL EARLY" ต่อต้านการลวงด้วยอินฟราเรด (IRCCM) สะท้อนสัญญาณต่ำ อังกฤษพัฒนาเพื่อใช้กับเครื่อง TONADO, F-3, HARRIER, GR-7 หาเป้าด้วยภาพ จึงไม่อาจต่อต้านด้วย Chaff หรือ Flare ได้ จึงเป็นการเพิ่มความอยู่รอดให้กับเครื่องบินขับไล่ ผลการทดสอบล่าสุด ปรากฏว่า ENVELOP เกือบเท่า AMRAAM

**แหล่งข้อมูลอื่น**
  MBDA manufacturer ASRAAM pagefix-attempted=yes -  Royal Air Force ASRAAM-  Matra-BAe AIM-132 ASRAAM - The RAAF's New WVR AAM

**อ้างอิง**
หมวดหมู่:อาวุธปล่อยอากาศสู่อากาศ
หมวดหมู่:มิสไซล์พิสัยใกล้
เอจีเอ็ม-65 มาเวอร์ริก

AGM-65 เป็นอาวุธปล่อยอากาศสู่ผิวพื้นพิสัยใกล้และกลาง ในตระกูล AGM-65 มีทั้งนำวิถีด้วย TV, IIR (Imaging Infrared) และ Laser วิวัฒนาการ ตระกูล AGM-65 Maverick เริ่มมีการพัฒนาทดสอบในกลางปีค.ศ.1960 จุดประสงค์เพื่อสร้างอาวุธ ให้มีขีดความสามารถ ในการทำลายเป้าหมายจำพวกรถถัง, ยานเกราะ และเป้าหมายป้องกันอื่น ๆ ทอ.สหรัฐ ฯ ได้เริ่มบรรจุเข้าประจำการ AGM-65A ซึ่งนำวิถีด้วย TV ในปี ค.ศ.1972 และใน ค.ศ.1975 ได้บรรจุเข้าประจำการ AGM-65B ซึ่งนำวิถีด้วย TV เหมือนรุ่น A แต่มีการเพิ่มขนาดมุมจำกัดการมองเห็น (Field Of View) (FOW) ให้สูงขึ้น ใน ค.ศ.1983 ได้บรรจุเข้าประจำการ AGM-65D ซึ่งนำวิถีด้วย Imaging Infrared (IIR) ใน ค.ศ.1985 ได้บรรจุเข้าประจำการ AGM-65E ซึ่งนำวิถีด้วย Laser ใน ค.ศ.1989 ได้บรรจุเข้าประจำการAGM-65F ซึ่งนำวิถีด้วย IIR ใน ค.ศ.1993 ได้บรรจุเข้าประจำการAGM-65G ซึ่งนำวิถีด้วย IIR 
กองทัพอากาศ จัดหาเข้าประจำการเมื่อ พ.ศ. 2534 โดยใช้งานกับ บ.F-16 AGM-65D มีระยะหวังผล 20 กม. และเนื่องจาก AGM-65D นำวิถีด้วย IIR ทำให้สามารถใช้งานได้ทั้งกลางวันและกลางคืน
หมวดหมู่:อาวุธปล่อยอากาศสู่ผิวพื้น
หมวดหมู่:มิสไซล์พิสัยกลาง
เอไอเอ็ม-9 ไซด์ไวน์เดอร์

เอไอเอ็ม-9 ไซด์ไวน์เดอร์ (italic=yes) เป็นอาวุธปล่อยอากาศสู่อากาศพิสัยใกล้ติดตามความร้อน ซึ่งใช้กับเครื่องบินขับไล่และเฮลิคอปเตอร์โจมตี แบบอื่นและการพัฒนายังคงอยู่ในประจำการในกองทัพอากาศต่างๆ หลังจากผ่านไปห้าทศวรรษ นักบินนาโต้ใช้รหัสเรียกมันว่าฟ็อกซ์ ทู (Fox Two) ซึ่งหมายถึงขีปนาวุธติดตามความร้อน  
ไซด์ไวน์เดอร์เป็นขีปนาวุธที่ใช้กว้างขวางที่สุดในฝั่งตะวันตก ด้วยการผลิตมากกว่า 110,000 ลูกสำหรับสหรัฐและอีก 27 ประเทศ ซึ่งอาจมีเพียง 1 % เท่านั้นที่ใช้ในการรบ มันถูกผลิตภายใต้ใบอนุญาตโดยบางชาติรวมทั้งสวีเดน เอไอเอ็ม-9 เป็นหนึ่งในอาวุธปล่อยอากาศสู่อากาศที่เก่าแก่ที่สุด ถูกที่สุด และประสบความสำเร็จที่สุด ด้วยคะแนนสังหารถึง 270 จากทั่วโลก
มันถูกออกแบบมาเพื่อทำการพัฒนาได้โดยง่าย กล่าวกันว่าเป้าหมายของการออกแบบสำหรับไซด์ไวน์เดอร์ดั้งเดิมนั้นคือสร้างขีปนาวุธที่ไว้ใจได้และมีประสิทธิภาพ กองทัพเรือสหรัฐได้ฉลองครบรอบ 50 ปีของการใช้มันในปีพ.ศ. 2545 
ไซด์ไวน์เดอร์ (sidewinder) มาจากชื่อของงูหางกระดิ่ง ซึ่งใช้อินฟราเรดในการหาความร้อนจากตัวเหยื่อ

**หลักฟิสิกส์ในการใช้อินฟราเรด**
ในทศวรรษที่ 1920 มีการค้นพบว่าการเผยสารประกอบตัวนำกำมะถันให้กับอินฟราเรดจะลดการต้านทานไฟฟ้าของการผสมสาร สิ่งนี้เป็นตัวอย่างของสิ่งที่เรียกว่า"โฟโตคอนดักทิวิตี้" (italic=yes) สิ่งนี้ยังสามารถเปล่งแสงได้โดยคลื่นความยาวของแสง สิ่งดังกล่าวสามารถวัดขนาดผลในปัจจุบันและจากนั้นก็ส่งต่อผลดังกล่าวเพื่อเกิดการกระทำ—ในกรณีนี้ หัวที่หาเป้าจะส่งผลให้ขีปนาวุธเพื่อบินตรงไปที่แหล่งความร้อน
ก่อนสงครามโลกครั้งที่สอง กองกำลังส่วนใหญ่พยายามที่จะสร้างระบบมองกลางคืนโดยใช้เครื่องตรวจจับตัวนำกำมะถันและจอมองเพิ่มความเข้มข้น ส่วนใหญ่สำหรับการตรวจจับเครื่องบินในระยะไกล แต่ก็ไม่มีการพิสูจน์ใดๆ ที่พบว่าประสบผลสำเร็จและมีเพียงระบบสแปนเนอร์ (Spanner) ของเยอรมันเท่านั้นที่เข้าสู่การผลิต สแปนเนอร์ใช้ท่อมองขนาดยาวฉายผ่านจอของเครื่องบินเพื่อให้นักบินมองเห็นสิ่งที่อยู่ข้างหน้าได้อย่างชัดเจนแต่มันก็มีพิสัยที่จำกัด โครงการทั้งหมดนี้จบลงด้วยการใช้เรดาร์ทางอากาศ 
เครื่องตรวจจับอินฟราเรดถูกใช้อย่างกว้างขวางบนฐานภาคพื้นดิน สิ่งเหล่านี้ยังรวมทั้งทุกสิ่งจากระบบมองเห็นสำหรับรถถังและแม้แต่พลซุ่มยิง เพื่อช่วยในการเคลื่อนที่ในตอนกลางคืน อย่างไรก็ตามเยอรมนียังได้ทำการทดลองระบบนำวิถีขีปนาวุธอัตโนมัติโดยตั้งใจที่จะนำไปหาความร้อนจากเครื่องยนต์เครื่องบิน มันใช้เครื่องตรวจจับเพียงเครื่องเดียวตรงกล้องมองขนาดเล็ก พร้อมกังหันสี่ตำแหน่งระหว่างเครื่องตรวจจับและกล้องโทรทรรศน์ กล้งอโทรทรรศน์จะส่งผลให้สัญญาณตกลงบนเครื่องตรวจจับเพื่อเพิ่มและลดโดยขึ้นอยู่กับว่าสัญญาณถูกกั้นจากกังหันมากแค่ไหน จากนั้นสัญญาณนี้จะถูกใช้เป็นเสมือนนักบินอัตโนมัติ โดยจากนั้นจะเริ่มหันไปที่แกนของกล้องโทรทรรศน์ ขีปนาวุธถูกนำวิถีไปที่เป้าหมายโดยใช้สิ่งที่เรียกว่าการไล่ตาม (pure pursuit) การพัฒนาไม่สิ้นสุดจนกระทั่งสงครามจบลง 

**ข้อมูลทั่วไป**
ประเภท AIR TO AIR MISSILE 
*ผู้ผลิต LOCKHEED MARTIN USA. 
*ปีผลิต 1956 
*ระยะยิง 10-18 MILE (depending on altitude) 
*ความเร็ว SUPERSONIC MACH 2.5 
*ดินขับ SOLID STATE 
*หัวรบ 20.8-25 LBS. BLAST FRAGMENTATION 
*ระบบนำวิถี INFRARED HOMIMG SYSTEM 

**อ้างอิง**
หมวดหมู่:อาวุธปล่อยอากาศสู่อากาศ
หมวดหมู่:มิสไซล์พิสัยใกล้
หมวดหมู่:เจมส์ บอนด์

หัวข้อเกี่ยวกับ เจมส์ บอนด์ ทั้งภาพยนตร์และวรรณกรรม
หมวดหมู่:บันเทิงคดีสายลับ
หมวดหมู่:การก่อการร้ายในบันเทิงคดี
หมวดหมู่:ตัวละครที่เป็นเจ้าหน้าที่เอสไอเอส
หมวดหมู่:ตัวละครที่เป็นสายลับชาวสหราชอาณาจักร
หมวดหมู่:ภาพยนตร์เจมส์ บอนด์

รายชื่อภาพยนตร์ เกี่ยวกับเจมส์ บอนด์
ภาพยนตร์
จเจมส์ บอนด์
จเจมส์ บอนด์
จเจมส์ บอนด์
ปราสาทตาเล็ง

thumb
ปราสาทตาเล็ง ตั้งอยู่ที่ บ้านปราสาท ตำบลปราสาท อำเภอขุขันธ์ จังหวัดศรีสะเกษ ตั้งอยู่ทางด้านทิศตะวันออกของหมู่บ้าน ใกล้เคียงกับตระเปียงละเบิก (หนองละเบิก) สามารถเดินทางจากตัวจังหวัดศรีสะเกษโดยใช้เส้นทางหลวงแผ่นดินหมายเลข 220 และเส้นทางภายในอำเภออีกประมาณ 11 กิโลเมตร
ปัจจุบัน ปราสาทตาเล็งอยู่ในพื้นที่ตำบลปราสาท ไม่ใช่ตำบลกันทรารมย์

**ลักษณะปราสาท**
ปราสาทตาเล็ง มีลักษณะเป็นปรางค์เดี่ยว ตั้งอยู่บนฐานองค์ปรางค์รูปสี่เหลี่ยมจัตุรัสย่อมุมไม้สิบสอง หันหน้าไปทางทิศตะวันออก ปัจจุบันสภาพเหลือเพียงผนังด้านหน้าและผนังข้างบางส่วน มีประตูเข้าได้ทางเดียว อีกสามด้านเป็นประตูหลอก ลักษณะสำคัญคือ เสาติดผนังประตูหน้าทั้งสองข้างยังคงพบลวดลายสลักเต็มแผ่นอย่างสวยงาม เป็นลายก้านขด และยังพบว่ามีทับหลังวางอยู่หลายชิ้น หนึ่งในนั้นเป็นภาพสลักพระอินทร์ทรงช้าง ในเรือนแก้วหน้ากาล ซึ่คายท่อนพวงมาลัยออกมาจากปาก และยึดท่อนพวงมาลัยนั้นไว้ในมือด้วย นอกจากนี้ยังพบทับหลังสลักภาพฤๅษีนั่งเรีนงกันในท่าสมาธิ 7 ตน จากหลักฐานสันนิษฐานว่าสร้างปราสาทนี้ในราว พ.ศ. 1560 - พ.ศ. 1630
สภาพปัจจุบันของตัวปราสาทตาเล็ง รอบตัวปราสาทมีหินมีส่วนประกอบของปราสาทตกอยู่หลายชิ้นกระจัดกระจาย ตั้งอย่ท่ามกลางกลุ่มต้นไม้ใหญ่ที่มีอายุหลายร้อยปี เช่น ต้นสำรอง ต้นตะแบก ต้นมะขาม ต้นข่อย
ในวันที่ 14 เมษายน ของทุกๆปี  ปราสาทตาเล็งจะถูกใช้เป็นสถานที่จัดงานวันกตัญญูผู้สุงอายุ รดน้ำดำหัวผู้เฒ่า ตำบลปราสาท มีการละเล่นประเพณีพื้นบ้านทุกปี

**อ้างอิง**
ตาเล็ง
ตาเล็ง
หมวดหมู่:สิ่งก่อสร้างในอำเภอขุขันธ์
หมวดหมู่:โบราณสถานในจังหวัดศรีสะเกษ
เผ่าเอฟราอิม

เอฟราอิม เป็นบุตรชายคนที่สอง ของโยเซฟ และนางอาเสนัท ก่อนที่ยาโคบ และครอบครัวของท่านจะย้ายเข้ามายังอียิปต์ ด้วยเหตุนี้ ยาโคบจึงยกให้บุตรชายทั้งสองคนของโยเซฟ เทียบเท่าบุตรชายคนอื่น ๆ ของตน ดังนั้นในอิสราเอลจึงมี 12 เผ่าตามจำนวนบุตรชายของยาโคบ แต่จะนับพงศ์พันธุ์ของโยเซฟ ออกเป็น 2 เผ่า คือ เอฟราอิม และมนัสเสห์ คำว่า เอฟราอิม มีรากศัพท์มาจากภาษาฮีบรู แปลว่า มีลูกดก ทั้งนี้เนื่องจากเมื่อมีบุตรคนที่สองนี้ โยเซฟ ได้กล่าวว่า "เพราะว่าพระเจ้าโปรดให้ข้าพเจ้ามีพงศ์พันธุ์ทวีขึ้นในดินแดนที่ข้าพเจ้าได้รับความทุกข์ใจ"

**คำอวยพรของยาโคบ**
ภาพเอฟราอิม โดยจินตนาการของศิลปิน ฟรานเซสโก ฮาเยส
เมื่อยาโคบใกล้สิ้นชีวิตนั้น โยเซฟ ได้นำบุตรชายทั้งสองเข้าไปพบบิดา เพื่อให้ยาโคบอวยพรแก่บุตรทั้งสอง ยาโคบได้กล่าวว่า "...บุตรทั้งสองของเจ้าที่เกิดในอียิปต์ ก่อนพ่อมาหาเจ้าในอียิปต์ก็เป็นบุตรของเรา เอฟราอิม และมนัสเสห์ จะต้องเป็นของพ่อเหมือนรูเบนและสิเมโอน..."
เมื่อจะอวยพรแก่เอฟราอิม และมนัสเสห์นั้น ยาโคบได้นำมือขวาวางบนเอฟราอิม ผู้น้อง และวางมือซ้ายลงบน มนัสเสห์ ผู้พี่ ทั้งนี้เนื่องจากยาโคบกล่าวว่า "...น้องชายจะใหญ่โตกว่าพี่..." ด้วยเหตุทั้งสองนี้ จึงพบว่าอิสราเอลจึงยก ให้เอฟราอิม และมนัสเสห์ เป็นเผ่าเช่นเดียวกัน และมักจะเรียกเอฟราอิม ก่อนหน้า มนัสเสห์
คำอวยพรของยาโคบ แก่ เอฟราอิม เป็นดังนี้ "...ให้เขาสืบชื่อของข้าพเจ้า และชื่อของอับราฮัม และชื่อของอิสอัคบิดาของข้าพเจ้าไว้ และขอให้เขาเจริญขึ้นเป็นมวลชนบนแผ่นดินเถิด...พวกอิสราเอลจะให้ชื่อเจ้าให้พรเจ้าว่า ขอให้พระเจ้าโปรดให้ท่านเป็นเหมือนเอฟราอิม และเหมือนมนัสเสห์ เถิด..."

**คำอวยพรของโมเสส**

**ดินแดนของเอฟราอิมในคานาอัน**

**ดูเพิ่ม**
 หนังสือปฐมกาล- หนังสือกันดารวิถี- หนังสือโยชูวา- อับราฮัม- อิสอัค- ยาโคบ- โยเซฟ (บุตรยาโคบ)- โมเสส

**อ้างอิง**
หมวดหมู่:เผ่าของอิสราเอล